Document ID: 32010R0884

ΚΑΝΟΝΙΣΜΌΣ (ΕΕ) αριθ. 884/2010 ΤΗΣ ΕΠΙΤΡΟΠΉΣ
της 7ης Οκτωβρίου 2010
για την τροποποίηση του κανονισμού (ΕΚ) αριθ. 1464/2004 σχετικά με το χρόνο απαγόρευσης της χορήγησης της πρόσθετης ύλης ζωοτροφών «Monteban», που ανήκει στην ομάδα των κοκκιδιοστατικών και άλλων φαρμακευτικών ουσιών
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της αδείας αυτής.
(2)
Ο κανονισμός (ΕΚ) αριθ. 1831/2003 προβλέπει τη δυνατότητα τροποποίησης της αδείας μιας πρόσθετης ύλης ζωοτροφών κατόπιν σχετικής αίτησης του κατόχου της και γνωμοδότησης της Ευρωπαϊκής Αρχής για την Ασφάλεια των Τροφίμων (εφεξής «η Αρχή»).
(3)
Η χρήση της ναρασίνης (Monteban) έλαβε 10ετή έγκριση για κοτόπουλα προς πάχυνση με τον κανονισμό (ΕΚ) αριθ. 1464/2004 της Επιτροπής της 17ης Αυγούστου 2004 σχετικά με τη χορήγηση 10ετούς έγκρισης για την πρόσθετη ύλη ζωοτροφών «Monteban» που ανήκει στην ομάδα των κοκκιδιοστατικών και άλλων φαρμακευτικών ουσιών (2).
(4)
Ο κάτοχος της αδείας της εν λόγω πρόσθετης ύλης υπέβαλε αίτηση για την τροποποίησή της προκειμένου να μειωθεί ο χρόνος απαγόρευσης της χορήγησης πριν από τη σφαγή από μια σε μηδέν ημέρες. Ο κάτοχος της αδείας υπέβαλε τα σχετικά προς υποστήριξη του αιτήματός του στοιχεία.
(5)
Η Αρχή, στη γνώμη που εξέδωσε στις 10 Μαρτίου 2010, κατέληγε στο συμπέρασμα ότι η χρήση του παρασκευάσματος Monteban σε κοτόπουλα για πάχυνση στη μέγιστη προτεινόμενη δοσολογία και χωρίς να προβλέπεται χρόνος απαγόρευσης της χορήγησής της είναι ασφαλής για τον καταναλωτή και ότι, επομένως, το αίτημα μείωσης του χρόνου απαγόρευσης της χορήγησης από μια σε μηδέν ημέρες μπορεί να γίνει δεκτό (3).
(6)
Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
(7)
Ως εκ τούτου, ο κανονισμός (ΕΚ) αριθ. 1464/2004 πρέπει να τροποποιηθεί αναλόγως.
(8)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην ένατη στήλη, «Λοιπές διατάξεις», του πίνακα στο παράρτημα του κανονισμού (ΕΚ) αριθ. 1464/2004, η πρόταση «Απαγορεύεται η χορήγηση τουλάχιστον μία ημέρα πριν από τη σφαγή.» διαγράφεται.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Οκτωβρίου 2010.

Labels: 0
17
6